A Szekszárdi Rendőrkapitányság Bűnügyi Osztálya egy helyi önkormányzati képviselőjelölt feljelentése alapján – lopás vétség elkövetésének gyanúja miatt – indított büntetőeljárás vizsgálata során megállapította, hogy nem történt lopás.

Feljelentés érkezett a Szekszárdi Rendőrkapitányságra 2019. szeptember 19-én, mert az egyik önkormányzati képviselőjelölt, – a feljelentés megtétele előtt – a város közterületein elhelyezett plakátjai eltűntek. Az ügyben a Szekszárdi Rendőrkapitányságon büntetőeljárást rendeltek el lopás vétség elkövetésének gyanúja miatt ismeretlen tettes ellen. A rendőrségen a feljelentés alapján indított büntetőeljárásban a szükséges nyomozati cselekményeket elvégezték, és megállapították, hogy lopás nem történt.

A büntetőeljárást a Szekszárdi Rendőrkapitányságon megszüntették, az eljárás tárgyát képező plakátokat pedig sértetlenül – Szekszárd Megyei Jogú Város Önkormányzatával együttműködve – a feljelentő részére visszaadták.